Florinel Coman a fost pus la zid, după meciul României cu Irlanda de Nord. "Mbappe de România" a fost criticat de Marcel Răducanu, acesta afirmând să mijlocașul are evoluții foarte discrete la echipa națională.
Florinel Coman a fost titular în amicalul cu Irlanda de Nord, încheiat la egalitate, scor 1-1. Acesta a fost schimbat în minutul 62, în locul său fiind trimis în teren Valentin Mihăilă.
Florinel Coman, pus la zid după meciul României
Marcel Răducanu a analizat prestația lui Florinel Coman, din partida cu Irlanda de Nord, și a tras concluziile. Fostul internațional consideră că mijlocașul strălucește doar la FCSB, și nu și când joacă sub tricolor.
Răducanu a mai precizat și faptul că în meciul internaționale, Florinel Coman nu convinge, mărturisind că acesta ar putea fi motivul pentru care încă nu a prins un transfer de vis în străinătate.
"E pe val în Superliga. Omul numărul unu al Stelei (n. red. FCSB). Dar când vine la națională e foarte discret.
Internațional văd că nu convinge și asta explică și de ce nu s-a transferat până acum într-un campionat puternic al Europei", a declarat Marcel Răducanu, conform gsp.ro.
România se pregătește acum pentru duelul de senzație cu Columbia. Partida amicală va fi marți, de la ora 21:30, live pe Antena 1 și în AntenaPLAY.
Florinel Coman speră să-l convingă definitiv pe Edi Iordănescu în România – Columbia
Florinel Coman speră să-l convingă definitiv pe Edi Iordănescu că merită la EURO 2024 în duelul de senzaţie România – Columbia, care va fi marţi, de la 21:30, în direct pe Antena 1 şi în AntenaPLAY. Chiar dacă are cifre impresionante la FCSB, "Mbappe" nu e sigur că va fi pe lista finală a selecţionerului.
"Nu a fost un meci reușit, am întâlnit o echipă grea, ne-a închis foarte bine, s-a apărat, așa că ne-a fost greu. Cu echipele care joacă fotbal putem arăta altceva.
Cred că ne incomodează (n.r. echipele agresive) pentru că trebuie să facem un joc pozițional foarte bun, trebuie să-i desfacem, să plimbăm mingea mult mai mult decât am făcut-o în această seară.
Trebuie să arătăm că suntem pregătiți să fim la Euro, nu cred că-i nimeni "bătut în cuie". Am revăzut meciul cu Elveția și nu se compară deloc cu ce am arătat în această seară.
A fost o atmosferă bună, un meci amical. Am văzut la meciul cu Elveția cum au venit oamenii la stadion și cum au fost alături de noi. Le mulțumim că fac sacrificii pentru a veni la stadion să ne vadă", a declarat Florinel Coman după România – Irlanda de Nord 1-1.